રામ રહીમની સજા 28 ઓગસ્ટના રોજ નક્કી થશે. આ માટે તેઓ અદાલતમાં હાજર નહીં રહે. સૂત્રો અનુસાર અદાલત વીડિયો કોન્ફરન્સિંગ દ્વારા ગુરમીત રામ રહીમને સજા સંભળાવશે. રામ રહીમને જે સેલમાં રાખવામાં આવ્યા છે, તેની ક્ષમતા 12 કેદીઓની છે, પરંતુ હાલ એ સેલમાં તેઓ એકલા જ છે. એવા સમાચાર હતા કે, રામ રહીમને જેલમાં વીવીઆઇપી ટ્રીટમેન્ટ મળી રહી છે, પરંતુ હરિયાણા પોલીસે આ વાતનો સ્પષ્ટ ઇનકાર કર્યો છે. તેમણે જણાવ્યું કે, રામ રહીમ દોષી જાહેર થતાં જ તેમની ઝેડ પ્લસ સુરક્ષા પાછી ખેંચી લેવાઇ હતી અને જેલમાં પણ તેમની સાથે સામાન્ય કેદીની માફક જ વ્યવહાર કરવામાં આવી રહ્યો છે. તેમને કોઇ ખાસ સુવિધા આપવામાં નથી આવી.